President for Albertas lovgivende forsamling

Presidenten for Albertas lovgivende forsamling () er leder for denne canadiske provinsens parlament. Embetet ble innstiftet i 1906.

Valg 
Det første som gjøres under åpningen av en ny lovgivende forsamling er at medlemmene velger president, visepresident, Chair of Committees og Deputy Chair of Committees gjennom hemmelig avstemning.

Roller og plikter 
Hovedkarakteristikkene ved presidentrollen er myndighet og upartiskhet. Forsamlingen gir presidenten myndighet til å lede debattene og forhandlingene. Han/hun gjør dette uten å favorisere medlemmer fra ett politisk parti på bekostning av medlemmer fra andre partier. 

Presidenten har ansvaret for å gi ordet til medlemmer som har tegnet seg til debatt. Hen sørger også at debatten foregår i ordnede former og at medlemmene utøver sin virksomhet i henhold til de parlamentariske reglene, som er forsamlingens stående ordre. Presidenten deltar ikke i caucusmøter under sesjonen og kan heller ikke delta i debatter. Hen kan heller ikke votere, bortsett fra ved stemmelikhet.

Presidenten fungerer også som forsamlingens sjefsadministrator og har det ytterste ansvaret for dens drift og økonomistyring. Hen sørger for at medlemmene får de nødvendige redskapene og ressursene som trengs for at de kan utøve sine roller som representanter for Albertas befolkning.

Presidenten er leder for  Special Standing Committee on Members’ Services, som blant annet godkjenner forsamlingens budsjetter samt medlemmenes fordeler og godtgjørelser.

Presidenten mottar – i egenskap av å være leder for den lovgivende gren – provinsens offisielle gjester, slik som høykommissærer, ambassadører, generalkonsuler og er et sentralt bindeledd med parlamenter og lovgivende forsamlinger over hele Canada og rundt om i verden.

Liste

Referanser 

Alberta
 
Alberta